Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 354

a) Az írásbeli vizsga tantárgyai és időtartama: — egészséges csecsemő és kisgyermek fejlődése, gondozása, táplálása, — gyermekgyógyászat, fertőző betegségek, — gyógypedagógiai ismeretek és korai korrekció, — pedagógiai ismeretek, — pszichológiai ismeretek, — magyar nyelv és irodalom, — művészeti nevelés (vizuális nevelés és ének-zenei nevelés) alapjai és módszerei. Az írásbeli vizsga a fenti tantárgyakból központilag összeállított nyitott és zárt kérdésekből álló feladatlap alapján történik. Időtartama: 180 perc. Az írásbeli dolgozatra javasolt érdemjegyet a szóbeli vizsgarész megkezdése előtt a vizsgázó tudomására kell hozni. A vizsgázó a kijavított és értékelt írásbeli dolgozatot a vizsgabizottság által meghatározott módon megtekintheti és észrevételt tehet.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes